Жеральд Хендерсон, бага

Жеральд Хендерсон, бага (, 1987 оны арванхоёрдугаар сарын 9-нд Нью-Жерси мужийн Колдуэлл хотод төрсөн) — Америкийн мэргэжлийн сагсан бөмбөгчин бөгөөд Үндэсний сагсан бөмбөгийн холбооны Шарлотт Хорнетс багийн тоглогч юм. Түүний эцэг нь НБА-гийн гурван удаагийн аварга (1981,1984,1990) Жеральд Хендерсон билээ.

 Товч намтар 
Коллежийн багт (Дьюк) Хендерсон хамгийн сайн тоглосон жилээ 12.7 оноо дунджилжээ.

Хендерсон 2009 оны драфтад №12-оор шалгарч Шарлотт Бобкэтс багт иржээ.BOBCATS: Player Profile – Gerald Henderson Тодорхой хугацаагаар гэрээ байгуулалгүй явсаар 2010 оны аравдугаар сарын 29-нд Бобкэтс багтайгаа гурван жилийн гэрээ байгуулсан.

2011-2012 оны улиралд баг нь үнэмлэхүй муу амжилт гаргасан ч Хендерсон 33.3 минут, 15.1 оноо, 4.1 бөмбөг авалт, 2.3 дамжуулалт дунджилж байлаа.

2013 оны гуравдугаар сарын 12-нд Бостон Селтикс багтай тоглоход өөрийн дээд оноо болох 35 оноог авсан байдаг. Улмаар 2013-14 оны улиралд баг нь амжилт сайтай байсан тул тохиролцсон хэд хэдэн тоглогчидтойгоо, тэр дундаа Хендерсонтой 2013 оны долоодугаар сарын 30-нд гэрээгээ үргэлжлүүлэн сунгасан билээ.

Эшлэл

Холбоос

Ангилал:1987 онд төрсөн
Ангилал:Сагсан бөмбөгийн шидэгч-хамгаалагч
Ангилал:Сагсан бөмбөгийн жижиг довтлогч
Ангилал:АНУ-ын сагсан бөмбөгчин
Ангилал:НБА-гийн тоглогч
Ангилал:Шарлотт Бобкэтс багийн тоглогч
Ангилал:Америкчууд